stanford-oval/wikipedia huggingface dataset:
גיחות צילום מצריות מעל הנגב
הגיחות המצריות

גיחת הצילום המצרית הראשונה שהתגלתה על ידי מערך הבקרה הישראלי הייתה ב-17 במאי 1967. זוג המטוסים המצריים המריאו משדה התעופה ע'רדקה וטסו בנתיבים אזרחיים ובמהירות של מטוס נוסעים מדרום לישראל ומעל לשטח ירדן. לאחר מכן טיפסו לגובה רב, הגבירו מהירות וחצו את כל רוחבו של הנגב מגבול ירדן ועד גבול מצרים. בתגובה הזניק חיל האוויר זוג מטוסי מיראז' 3 מטייסת 101 שטיפסו לגובה רב וניסו ליירט את המטוסים המצריים. המיראז'ים, שנשאו עליהם מכלי דלק חיצוניים נתיקים, לא הצליחו לעלות לגובה של המיגים ולא הצליחו לרדוף אחריהם. בינתיים הוזנק זוג מיראז'ים נוסף מטייסת 119 שניסו לנהל גם הם מרדף אל תוך סיני. לבסוף לקראת נחיתת המטוסים המצריים בביר גפגפה חזרו המיראז'ים לישראל מבלי שהצליחו להפיל את המטוסים המצריים.
לאחר גיחת צילום זו יזמו המצרים סדרה של גיחות רבות נוספות בעיקר מעל שטח הנגב. הגיחות נעשו בהפרשים של ימים בודדים זה מזה על ידי מטוס מיג 21 ללא חימוש וללא מכלי דלק נתיקים, כשפוד צילום חיצוני צמוד לגחונו. לחלק מהגיחות התלווה מיג 21 נוסף להגנת מטוס הצילום. מטוס הליווי טס גם הוא ללא מטען אלא עם טילי אוויר אוויר בלבד. מאחר שהמיגים היו נקיים ממטען התאפשרה טיסתם בגובה רב של 50,000 רגל ובמהירות גבוהה מאוד של 1.7 עד 2 מאך. המיגים המריאו בכל פעם משדה תעופה מצרי אחר ומסלול הטיסה שלו היה שונה מגיחה לגיחה. בכך התקשה על חיל האוויר הישראלי לאתר גיחות צילום חודרות מבעוד מועד. בנוסף הזניקו המצרים בחלק מהפעמים זמן קצר לפני גיחת הצילום, זוג מטוסי מיג 21 אחר שיבצע חדירת הסחה ונמלט ובכך הביא לניהול מרדפי שווא של מטוסי מיראז' ישראלים. אחת הגיחות המשמעותיות ארעה ב-26 במאי שבו חדרו זוג מטוסי צילום בטיסה ישירה אל עבר הכור בדימונה. מעל הכור ביצעו פניה בחזרה לכיוון מערב. בינתיים הוזנקו זוג מטוסי מיראז' מטייסת 101 ובהם סא"ל דוד עברי וסגן גיורא אפשטיין. לאחר מרדף ממושך אל תוך סיני שבמהלכו הנמיך מטוס המיג, הצליח אפשטיין לנעול טיל אוויר-אוויר על המיג אך לא קיבל אישור ירי מהבקרה האווירית מחשש שהפלה מעל שטח סיני תביא להסלמה נוספת ביחסים המתוחים עם מצרים.
בתגובה לגיחות הצילום, ומחשש לתקיפת המרכז למחקר גרעיני בדימונה, הוכנסו לכוננות הזנקה מיידית ב-27 במאי כל שלוש טייסות מיראז' 3, שהיה מטוס הירוט המתקדם ביותר שברשות ישראל. במקביל להעלאת הכוננות נקבע סבב פטרולים של שלוש הטייסות מעל הנגב והוצבו מטוסי מיראז' גם בבסיס חצרים הדרומי שהיה בשלבי הקמה וטרם הושמש, וזאת במטרה לקצר את זמני ההזנקה. בכל פעם שנתגלתה חדירה של גיחות הצילום הוזנקו מטוסי מיראז' לעבר המטוסים אך מטוסי המיראז', גם כשטסו בתנאים אופטימליים, התקשו לעלות לגובה הטיסה של המיג 21R ולאחר תמרונים שונים חזרו לנחיתה מבלי שהצליחו להגיע לעמדת יירוט. סוללות טילי ההוק הישראליות שיגרו ככל הנראה גם הן מספר טילים כנגד מטוסי הצילום אך מטוסי הצילום טסו מחוץ למעטפת הביצועים של הטילים והם נפלו בטרם הגיעו אליהם. הגיחות כונו בחיל האוויר "גיחות מריטת עצבים".
ניסיון יירוט באמצעות מיג 21

לאחר שנראה היה שגם בתנאי טיסה אופטימליים יתקשו מטוסי המיראז' ליירט את מטוסי המיג המצריים, ולנוכח ריבוי החדירות למרחב האווירי הישראלי, העלה מפקד בסיס חצור אל"ם בני פלד רעיון לנסות ולהשתמש במטוס המיג 21 העיראקי שהועבר לישראל על ידי מוניר רדפא מספר חודשים קודם לכן באוגוסט 1966. לצורך כך ביצעו מהנדסי רפא"ל במיג התאמות לנשיאת טיל אוויר-אוויר מתוצרת ישראל מדגם שפריר. בתחילת יוני הותקנו במיג שני טילי שפריר 2 שהיו טילים נסיוניים וטרם הוכרזו כמבצעיים. מהמיג הוסר מכל הדלק החיצוני כדי לשפר ביצועיו. על גג מבנה הטייסת הותקן צופר אזעקה בעל צליל מיוחד שיופעל במקרה של הזנקת המיג. לאחר השלמת ההכנות הוצב המיג בעמדת היירוט של בסיס חצור בכוננות הזנקה מיידית כשהוא צבוע בצבעי אדום בוהקים כדי למנוע הפלתו על ידי מטוסים ישראליים, כשבו סא"ל דני שפירא. לאחר שלושה ימים של כוננות של המיג, שבהם המצרים לא יזמו גיחת צילום, פרצה מלחמת ששת הימים. ביומה הראשון של המלחמה השמיד חיל האוויר הישראלי את רוב חיל האוויר המצרי ובכך תם הצורך בסיכול גיחות הצילום המצריות.
השפעת הגיחות

הטיסות התכופות שחדרו לשטחי הנגב הגבירו בישראל את התסכול והחרדה לקראת המלחמה המתקרבת. טיסות הצילום המצריות נפסקו באחת עם פרוץ המלחמה שבה הושמד רוב חיל האוויר המצרי במבצע מוקד.
לקריאה נוספת

דני שלום, ‏ כרעם ביום בהיר – כך הושמדו חילות האויר הערביים במלחמת ששת הימים, באויר פרסומי טיסה, 2002, באתר הספרייה הדיגיטלית להיסטוריה ומורשת חיל האוויר, עמודים 146-156.
מטוס מיג 21 עמו תוכנן ירוט מטוסי הצילום המצריים
בגבולות המסתורין

| --- | --- |

 סוגה:  מדע בדיוני
 יוצרים:  לסלי סטיבנס 
 ארץ מקור:  ארצות הברית 
 שפות:  אנגלית 
 מקום התרחשות:  לוס אנג'לס 
 מספר עונות:  2 
 מספר פרקים:  49 
 הפקה
 מפיק:  ג'וזף סטפנו, Ben Brady 
 הפצה:  United Artists Television, הולו 
 צלמים:  קונרד הול, John M. Nickolaus, Jr., Kenneth Peach 
 מוזיקה:  דומיניק פרונטייר, הרי לובין 
 אורך פרק:  60 דקות
 שידור
 רשת שידור:  ABC 
 תקופת שידור מקורית:  16 בספטמבר 1963 – 16 בינואר 1965 
 קישורים חיצוניים
 דף התוכנית ב-IMDb
 
בגבולות המסתורין (באנגלית: The Outer Limits) היא סדרת טלוויזיה אמריקאית. הסדרה דומה בסגנונה לסדרה "אזור הדמדומים", על אף שהעלילה נוטה יותר לכיוון מדע בדיוני מאשר פנטזיה. הפרקים של הסדרה סיפרו סיפורים שונים שבסופם לעיתים היה אלמנט הפתעה.
הגרסה הראשונה של הסדרה שודרה משנת 1963 עד שנת 1965, ברשת ABC, היא חזרה מאוחר יותר לטלוויזיה למשך שבע עונות בין השנים 1995 עד ל-2002.
הגרסה המחודשת של התוכנית שודרה בישראל לקראת סוף שנות התשעים בשעות הלילה המאוחרות בערוץ 2.
מיקי מאוס: היה היה בחג המולד

| --- | --- |

 מבוסס על:  חג המולד
 בימוי:  אלכס מאן, בראדלי ריימונד, ג'ון פלקנשטיין, ביל ספירס, טובי שלטון
 תסריט:  צ'רלי כהן, תומאס הארט, סקוט גורדן, טום ננס, קרטר קרוקר, ריצ'רד קריי, טמפל מתאוס, אדי גוזליאן
 עריכה:  אלן אורסון
 מדבבים:  ויין אלווין, ראסי טיילור, טוני אנסלמו, דיאן מישל, טרס מקניל, אלן יאנג, ביל פארמר, קורי ברטון, שון פלמינג, ג'ים קאמינגס, ג'ף בנט, גרג ברגר, קיילי דמפסי, טיילור דמפסי, אנדרו מקדונו, פאט מיוזיק, פרנק וולקר, מיי ויטמן, אפריל וינצ'ל
 מדבבים בעברית:  אוהד שחר, לימור שפירא, עמי מנדלמן, דניאל מגון, שי נובלמן, רמה מסינגר, אורית אמיר, ליליאן ברטו, שרית וינו אלעד, יהויכין פרידלנדר, שמעון כהן, דבי בסרגליק, שפרירה זכאי, עפרון אטקין, מומי לוי, גיל זמק
 מדינה:  ארצות הברית 
 חברת הפקה:  סרטי וולט דיסני 
 חברה מפיצה:  Walt Disney Studios Home Entertainment, דיסני+ 
 שיטת הפצה:  וידאו על פי דרישה, ישירות לווידיאו 
 הקרנת בכורה:  9 בנובמבר 1999
 משך הקרנה:  66 דקות
 שפת הסרט:  אנגלית 
 סוגה:  סרט חג המולד 
 תקופת התרחשות:  תקופת חג המולד 
 אתר רשמי
 דף הסרט ב־IMDb
 
מיקי מאוס: היה היה בחג המולד (באנגלית: Mickey's Once Upon a Christmas) הוא סרט הנפשה אמריקאי משנת 1999 של אולפני וולט דיסני, אשר מבוסס על חג המולד. הסרט נוצר על ידי ג'ים בלנטין, בוים על ידי אלכס מאן, בראדלי ריימונד, ג'ון פלקנשטיין, ביל ספירס וטובי שלטון, ונכתב על ידי צ'רלי כהן, תומאס הארט, סקוט גורדן, טום ננס, קרטר קרוקר, ריצ'רד קריי, טמפל מתאוס ואדי גוזליאן.
תקציר העלילה

הסרט כולל שלושה סיפורים: דונלד דאק: תקוע על חג המולד (בהשתתפות: דונלד דאק, דייזי דאק, סקרוג' מק'דאק ויואי, דואי ולואי), חג מולד מטופש מאוד (בהשתתפות גופי, מקס, פיט והביגל בויז) ומיקי ומתנת הקוסמים של מיני (בהשתתפות: מיקי מאוס, מיני מאוס ופלוטו). דמויות אחרות של דיסני גם עושות קמיעות בסרט.
דמויות ומדבבים

הדיבוב העברי בוים והופק על ידי שפרירה זכאי.
| שם הדמות | מדבב/ת בעברית | מדבב/ת בעברית |
| --- | --- | --- |
| מספר | קלסי גרמר | אוהד שחר |
| מיקי מאוס | ויין אלווין | אוהד שחר |
| מיני מאוס | ראסי טיילור | לימור שפירא |
| גופי | ביל פארמר | עמי מנדלמן |
| מקס | שון פלמינג | דניאל מגון |
| דונלד דאק | טוני אנסלמו | שי נובלמן |
| דייזי דאק | טרס מקניל | רמה מסינגר |
| יואי דאק | ראסי טיילור | אורית אמיר |
| דיואי דאק | ראסי טיילור | ליליאן ברטו |
| לואי דאק | ראסי טיילור | שרה וינו-אלעד |
| דוד קמצוץ | אלן יאנג | יהויכין פרידלנדר |
| מורטימר | ג'ף בנט | יהויכין פרידלנדר |
| פיט | ג'ים קאמינגס | שמעון כהן |
| דודה | גרטי | דבי בסרגליק |
בנוסף בדיבוב העברי דיבבו גם שפרירה זכאי, עפרון אטקין, מומי לוי וגיל זמק.
באטמן: איש העטלף (סדרת טלוויזיה)

| --- | --- |

לוגו הסדרה בארץ
 מבוסס על:  באטמן 
 סוגה:  אנימציה / פעולה / פשע / מסתורין
 יוצרים:  ברוס טים   פול דיני   אריק רדומסקי
 מדבבים:  קווין קונרוי, מארק המיל, אדוארד אסנר, מליסה גילברט, רון פרלמן, אפרם זימבליסט הבן, בוב הייסטינגס, רוברט קוסטנזו, לורן לסטר, ג'ון גלאבר, ריצ'רד מול, ארלין סורקין, מרי קיי ברגמן
 מדבבים בעברית:  ויקי תבור (באטמן/ברוס ווין), גיורא קנת (הג'וקר), אבי אוריה (אלפרד), שמחה ברבירו (הארווי בולוק), יעקב בוך (ג'יימס גורדון), סיון שביט (הארלי קווין), יוני חן, שרון כהן, יורם יוספסברג, אוהד שחר, שלמה סדן, שרית וינו-אלעד, יהויכין פרידלנדר, סער בדישי ועוד
 פרסים:  פרס אמי לסדרת האנימציה הטובה ביותר 
 ארץ מקור:  ארצות הברית 
 שפות:  אנגלית 
 מספר עונות:  4
 מספר פרקים:  85
 הפקה
 מפיק:  אלן בורנט 
 חברת הפקה:  האחים וורנר הנפשה 
 הפצה:  האחים וורנר טלוויזיה 
 מוזיקה:  דני אלפמן ושירלי ווקר
 אורך פרק:  30 דקות
 שידור
 רשת שידור:  FOX (עונות 1-3)   Kids' WB (עונה 4)
 רשת שידור בישראל:  ערוץ הילדים דיסני XD
 תקופת שידור מקורית:  5 בספטמבר 1992 – 16 בספטמבר 1995
 תקופת שידור בישראל:  26 ביולי 1993
 קישורים חיצוניים
 האתר הרשמי דרך ארכיון האינטרנט
 דף התוכנית ב-IMDb
 
באטמן: איש העטלף (באנגלית: Batman: The Animated Series, בתרגום חופשי "באטמן: הסדרה המצוירת") היא סדרת אנימציה מבית היוצר של האחים וורנר המבוססת על דמותו של באטמן, גיבור העל של חברת DC קומיקס. הסדרה זכתה בארבעה פרסי אמי והייתה מועמדת לשישה נוספים.
הסדרה שודרה ברשת FOX מ-5 בספטמבר 1992 ל-15 בספטמבר 1995 למשך ארבע עונות. לאחר העונה הראשונה שונה שמה ל"הרפתקאות באטמן ורובין", ולאחר שידורם של 85 פרקים הוחלט להאריכה לעונה נוספת שנקראה בשם "הרפתקאותיו החדשות של באטמן", ששודרה למשך 24 פרקים בין השנים 1997 ו-1999 בטרם בוטלה עקב תקציב נמוך.הבהרה?? זו סיבה לחידוש ולא לביטול
הסדרה נהפכה לאבן היסוד של מחלקת האנימציה של האחים וורנר, שנהייתה אחד מבתי ההפקות הגדולים של אנימציה לטלוויזיה והשיקה מגוון סדרות המבוססות על דמויות של DC קומיקס, הבולטות שבהן הן "סופרמן: סדרת האנימציה" ו"ליגת הצדק". בעקבותיה יצאו ארבעה סרטי אנימציה - "באטמן: מסכת התעתועים", "באטמן: איש הקרח", "באטמן: מסתורין אשת העטלף" ו"באטמן והארלי קווין". היא שודרה גם בישראל, במסגרת ערוץ הילדים של הכבלים.
ביקורות

הסדרה המקורית התקבלה בהתלהבות על ידי המבקרים והמעריצים כאחד. היא זכתה לשבחים רבים ואף הוצבה במקום הראשון ברשימת "11 הסדרות המצוירות הנוסטליגיות של כל הזמנים" על ידי מבקר הסרטים הנוסטלג'יה קריטיק.
הסדרה זכתה במספר פרסים, והיא קיבלה שבחים רבים[דרוש מקור] מהמבקרים וממעריצי הדמות על עצם היותה העיבוד המודרני הנאמן ביותר לדמות, תוך שימוש במורכבות עלילתית, אווירה אפלה ואיכות אמנותית. זאת ועוד, היא נחשבת בעיניהם לייצוג הקנוני, המדויק והאמין ביותר של באטמן ואגדת העטלף מחוץ לקומיקס וכן הפכה בעיני רבים לסדרת הגיבורי-על הטובה ביותר ואחת מסדרות האנימציה הטובות ביותר בכל הזמנים ודורגה במקום ה-25 ברשימת הסדרות המובילות על פי IMDb, וקיבלה את אחד מהמקומות הראשונים ברשימת הסדרות המצוירות הטובות ביותר של מגזין TV GUIDE.
פרקים

בפרק זה אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי, וכן דעות של מעריצים. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים.
פרקים מסוימים נהפכו לאגדיים בקרב חוגי מעריצים[דרוש מקור]. הפרק הכי מהולל[דרוש מקור] הוא הפרק זוכה האמי "Heart of Ice", הידוע בהמצאה מחדש של הנבל מיסטר פריז, ששינה אותו ממדען מטורף עם גימיק לקור לדמות רצינית עם רקע טרגי וסימפתי. גם חלקו הראשון של הפרק הכפול "Robin's Reckoning" זכה להצלחה רבה ונחשב[דרוש מקור] לאחד האדפטציות הקלאסיות לסיפור המוצא של רובין. פרקים נוספים שזכו להכרה והערכה[דרוש מקור] הם "Joker's Favor" שהמציא את הארלי קווין; "Two Face" על תיאור אפל ורציני של דו-פרצוף, דמות שנחשבה מגעילה ואכזרית מדי לטלוויזיה; "Mad as a Hatter", שבו הכובען המטורף מתואר כאנושי ופגיע במקום כסתם משוגע עם גימיק; "House and Garden" המראה צד אנושי עצוב אצל פויזן אייבי; "Shadow of the Bat" שמציג את ברברה גורדון כבאטגירל; "Harley & Ivy", הזכורה[דרוש מקור] של הצמד האהוב, "Beware The Gray Ghost", שמציג את אדם וסט כשחקן שעבר זמנו, שהתקבע כגיבור אותו שיחק בצעירותו. הפרקים האהובים על המעריצים[דרוש מקור], "Almost Got 'Im", "Perchance To Dream" ו "POV", זכו גם להערכה גבוהה[דרוש מקור] עקב הגישה המיוחדת לצורת סיפור העלילה ותפנית העלילה המפתיעה בסוף.
סדרות נוספות

באטמן של סדרה זו המשיך לככב גם בסדרה המצוירת של ליגת הצדק. מראה החליפה שונה (הצבע הכחול חזר לגלימה) ויכולותיו של באטמן שודרגו באופן ניכר כמו גם הציוד שלו. בסדרת האנימציה באטמן משמש כעוגן מרכזי של הליגה וכאסטרטג הראשי שלה, שגם תרם את הכסף להקמת "מגדל השמירה" - הלוויין המשמש כבסיס לליגה.
בשנת 1999 הופצה סדרת המשך נוספת בשם "באטמן: הדור הבא". עלילת הסדרה מתרחשת בשנת 2035 כשאת תפקידו של איש העטלף נושא טרי מקגינס, נער בן 17 שהתייתם מאביו שהועסק כמהנדס כימי בעבור חברת ויין-פאוורס ונרצח בשל הסתבכותו עם גורמי העולם התחתון מקרב הנהלת החברה. טרי מאומץ על ידי ברוס ויין שמאמן אותו, מנחה אותו, עוזר לו בעת הצורך ולפעמים אף מציל אותו. כעבור כמה שנים, ב"ליגת הצדק", שונה סיפור חייו ונטען כי אביו של מקגינס היה עקר וכי טרי עצמו נוצר מתרומת זרע של ברוס ויין (באטמן הקודם) שהוקפאה עשורים לפני שהוריו פנו לבנק הזרע.
פרסים ומועמדויות > 1993

| פרס | קטגוריה | מועמד/ת | תוצאה |
| --- | --- | --- | --- |
| פרס אמי | הישגים בכתיבה לסדרת אנימציה | פול דיני, מייקל ריבס, שון קתרין דרק ומרטין פסקו | זכייה |
| פרס אמי | סדרת האנימציה הטובה ביותר |  | זכייה |
| פרס אמי | הישגים בבימוי מוזיקלי והלחנה | שירלי ווקר / הארווי כהן | מועמדות |
| פרס אנני | סדרת האנימציה הטובה ביותר |  | מועמדות |
| פרס סאטורן | סדרת הז'אנר הטובה ביותר |  | מועמדות |
פרסים ומועמדויות > 1994

| פרס | קטגוריה | מועמד | תוצאה |
| --- | --- | --- | --- |
| פרס אמי | סדרת האנימציה לילדים הטובה ביותר |  | מועמדות |
| פרס אמי | הכתיבה הטובה ביותר לסדרת אנימציה |  | מועמדות |
| פרס אנני | הישגים במוזיקה בתחום האנימציה | שירלי ווקר | מועמדות |
| Young Artist Awards | השחקן הצעיר הטוב ביותר בעבודת דיבוב | סקוט מק'קאפי | מועמדות |
פרסים ומועמדויות > 1995

| פרס | קטגוריה | מועמד | תוצאה |
| --- | --- | --- | --- |
| פרס אמי | הישגים בעריכת סאונד |  | מועמדות |
| פרס אמי | הישגים בבימוי מוזיקלי והלחנה | שירלי ווקר | מועמדות |
| פרס אנני | סדרת האנימציה הטובה ביותר |  | מועמדות |
| פרס אנני | הישגים לעבודת דיבוב | מארק המיל | מועמדות |
| פרס אנני | סדרת האנימציה הטובה ביותר |  | מועמדות |
| פרס אנני | הישגים לצוות יצירתי בתחום האנימציה | ברוס טים ואריק רדומסקי | מועמדות |
| פרס אנני | הישגים לכתיבה בתחום האנימציה | פול דיני | מועמדות |
פרסים ומועמדויות > 1996

| פרס | קטגוריה | זוכה | תוצאה |
| --- | --- | --- | --- |
| פרס אמי | הישגים בבימוי מוזיקלי והלחנה | הארווי כהן ושירלי ווקר | זכייה |
| פרס אמי | עריכת סאונד |  | זכייה |
פרסים ומועמדויות > 1999

| פרס | קטגוריה | מועמד | תוצאה |
| --- | --- | --- | --- |
| Young Artist Awards | השחקן הצעיר הטוב ביותר בעבודת דיבוב | מתיו ולנסיה | מועמדות |
סרטים

חברת האחים וורנר הפיצה ארבעה סרטים המבוססים על הסדרה:
באטמן: מסכת התעתועים (Batman: Mask of the Phantasm) – סרט קולנוע משנת 1993, המספר את תולדותיו של באטמן בסדרת פלאשבקים לאור חזרתה לעיר של אהובתו של ברוס ויין והופעת דמות מסתורית הרוצחת ראשי מאפיה בגות'אם סיטי שאחד מהם הוא הג'וקר.
באטמן: איש הקרח (Batman & Mr. Freeze: Sub-Zero) – סרט משנת 1998 העוסק במיסטר פריז שמנסה להציל את אשתו הגוססת, והוא מחליט לחטוף את ברברה גורדון בשביל ניסוי שיכול להציל את אשתו.
באטמן: מסתורין אשת העטלף (Batman: Mystery of the Batwoman) – סרט משנת 2003 המציג גיבורה חדשה, באטוומן, שעוזרת לבאטמן ורובין להילחם בפשע.
באטמן והארלי קווין (Batman and Harley Quinn) – סרט משנת 2017 שבו הארלי עוזרת לבאטמן ונייטווינג נגד פויזן אייבי ונבל נוסף בשם פלורוניק מן.
הערות שוליים

↑  ידיעות אחרונות, מוסף ערוצים, 23 ביולי 1993, עמוד 12
↑  The Greatest Comic Book Cartoons of All Time, IGN
↑  IMDb Users, Top 250 TV Shows, IMDb
↑  דובב עבור מארזי ה-DVD שיצאו לסדרה בארץ
↑  דובב עבור שירות הסטרימינג אמזון פריים ונטפליקס, כיוון שפרקים אלו לא דובבו קודם מלבד בשידורם בערוץ הילדים
| --- | --- |
בקרת זהויות :  MusicBrainz: 9a825c9f-4a0b-4b48-a487-d114297ee6b3 
באטמן
מיסטר פריז. הסדרה הגדירה מחדש את הדמות והוסיפה לה מימד דרמטי עמוק.
כדורון (סדרה)

| --- | --- |
 סוגה:  אנימציה לפעוטות
 יוצרים:  אתי אנטה-שגב
 ארץ מקור:  ישראל
 שפות:  עברית 
 מספר עונות:  1
 מספר פרקים:  16
 הפקה
 חברת הפקה:  המון הפקות בע"מ טלית תקשורת
 מוזיקה:  חגי גינזבורג
 אורך פרק:  12 דקות
 שידור
 רשת שידור:  ערוץ בייבי
 תקופת שידור מקורית:  2005 – עדיין משודר
 
כדורון ואפרוחית היא סדרת אנימציה לפעוטות בגילאי 0–3 ששודר בערוץ בייבי החל משנת 2005. באנגלית הסדרה מכונה כLittle Ball וLittle Chick.
עלילה

הסדרה עוקבת אחר דמויות כדור ואפרוחית, שיוצרת חוויה ויזואלית של גילוי, ולומדת לזהות תכונות אופייניות של החפצים שהם נתקלים בהם.
פרקים

כדורון מנגן בתזמורת
כדורון פוגש צורות אחרות
כדורון פוגש בעלי חיים
כדורון בגן השעשועים
כדורון בחוף הים
כדורון נשאר בבית
כדורון יוצא לטבע
כדורון בכדור פורח
אפרוחית מנגנת בתזמורת
אפרוחית פוגשת צורות אחרות
אפרוחית פוגשת בעלי חיים
אפרוחית בגן השעשועים
אפרוחית בחוף הים
אפרוחית נשארת בבית
אפרוחית יוצאת לטבע
אפרוחית בכדור פורח
יום הנשיקות הבין-לאומי

יום הנשיקות הבין-לאומי או יום הנשיקות העולמי הוא חג רשמי הנחגג בכל שנה ב-6 ביולי. מקורו של היום בבריטניה והוא אומץ ברחבי העולם בתחילת שנות ה-2000.
תאריך אחר, 13 בפברואר, אופיין גם הוא כיום הנשיקות הבינלאומי, שחל בשבוע של יום ולנטיין.
הרעיון מאחורי יום הנשיקה הבינלאומי הוא שאנשים רבים אולי שכחו את ההנאות הפשוטות הקשורות לנשיקה בפני עצמה, בניגוד לנשיקה רק כפורמליות חברתית בלבד או הקדמה לפעילויות אחרות.
הערות שוליים

1 2 3  Teri Greene, "Give Some Lip To All You'd Like", The Montgomery Advertiser (July 6, 2007), p. D1.
1 2  "Grins and Groans", The Times-Press (Streator, Illinois, July 6, 2005), p. 4.
↑  Smith, Joan (6 ביולי 2000). "Of mouths and men". {{cite web}}:  (עזרה)
↑  "Valentine Week 2011 | Rose Day | Love | Celebration | Valentine's day". www.oneindia.com. 7 בפברואר 2011. {{cite web}}:  (עזרה)
ניצנץ מארץ החלומות

| --- | --- |
 סוגה:  אנימציה.
 יוצרים:  פיטר קיפה 
 מדבבים בעברית:  יפה גבאי, חן חגי, עפרון אטקין, שפרירה זכאי, ירמי קפלן, יעל אמיתי, רמה מסינגר, גיל זמק, אורית ירון, רונה דניאלי
 ארץ מקור:  ארצות הברית
 מספר עונות:  1
 מספר פרקים:  26
 שידור
 רשת שידור:  ABC
 רשת שידור בישראל:  ערוץ 2
 תקופת שידור מקורית:  5 בדצמבר 1992 – 25 ביוני 1993
 קישורים חיצוניים
 דף התוכנית ב-IMDb
 
ניצנץ מארץ החלומות (באנגלית: Twinkle, the Dream Being) היא סדרת אנימציה אמריקאית שהופקה לטלוויזיה בשנת 1993 על ידי חברת ההפקות "Calico Entertainment".
בישראל הסדרה שודרה בערוץ 2 באמצע שנות התשעים. את שיר הפתיחה העברי של הסדרה, שהתבסס על שיר הפתיחה של הסדרה האמריקנית המקורית, שר אילן לייבוביץ.
תקציר העלילה

ניצנץ הוא יצור אינטרגלקטי קטן וצהוב אשר מגשים משאלות לתושבי ארץ החלומות. גברת דיווה מנסה לעצור אותו ולשעבד את אוכלוסיית ארץ החלומות.
אל ניצנץ מתלווים שני עוזריו נובה ומשאלון. רוב הפרקים מתחילים לאחר שגברת דיווה ועוזריה גורמים לבעיות כולשהן כאשר בעקבות כך ניצנץ מנסה ככל שהוא יכול לעזור לתקן את הבעיות תוך שהוא גורם לאנשים שהוא עוזר להתחזק ולהאמין בעצמם.
מיחזור נייר

ערימות עיתוני נייר מועמדים לגריסה
שלוש צלמיות מיחזור שונות על אריזה אחת, לזכוכית פלסטיק ונייר. סמלילים אלו מודפסים באריזות שונות בישראל, על מנת ליידע את הציבור באיזה מכל מיחזור יש לשים את המוצר לאחר תום השימוש. סמליל מחזור נייר הוא בצבע כחול.
מיחזור נייר הוא תהליך בו משתמשים בנייר משומש ליצירת נייר הראוי שוב לשימוש.
יצור נייר כרוך בכריתה מסיבית של עצים. עם עלית המודעות לחשיבותם של העצים במערכות אקולוגיות, התעורר הצורך בפתרון אשר ישמור על היערות, מבלי לוותר על השימוש בנייר. הפתרון העכשווי, על אף כי איננו חף מבעיות, הוא מיחזור הנייר.
בעיה נוספת עליה היה צורך לתת את הדעת הייתה הפסולת המגיעה לאתרי ההטמנה, בהם היא נקברת בקרקע וגורמת נזק רב לסביבה. מיחזור הנייר והקרטונים, המהווים כעשרים וחמישה אחוזים מכלל הפסולת, מצמצם באופן ניכר את כמויות הפסולת המגיעות למטמנות.
שלבי המיחזור

קיימות בשוק חברות פרטיות העוסקות באיסוף פסולת נייר וקרטונים לצורך מיחזורם. בנוסף למתקני האיסוף המפוזרים ברחבי הארץ, החברות הללו אוספות את הפסולת ממשרדים, בתי דפוס, מפעלים וכדומה.
התכולה שנאספה בכלל היעדים משונעת באמצעות משאיות אל מפעלי המיחזור. שם היא עוברת מיון קפדני במהלכו מופרדת פסולת אחרת הדבוקה לנייר או מעורבת עמו. לאחר מכן שוטפים את הקרטונים והנייר באמצעים כימיקלים במטרה לנקות אותם מסימני הדפוס הטבועים בהם.
לאחר שלבי המיון והניקוי נדחסת פסולת הנייר בתוך מכבש מיוחד והופכת לקוביות (מכונות גם "באלות") שמשקלן למעלה מחצי טון. הן עוברות בצורה כזאת למפעלי המיחזור. שם הן מוכנסות לתוך מכל גדול מלא במים ושוהות שם למשך זמן מה עד אשר כל הנייר יהפוך לסיבים. בסיומו של התהליך (הזרמת המים למכל אינה נפסקת במשך כל הזמן הזה) נוצרת עיסה המכילה מים שבתוכם אחוז קטן של סיבי נייר. אליה מוסיפים תוספות שונות ליצירת תכונות משופרות יותר וכן חומרי צבע לבן לצורך קבלת נייר בצבע הרצוי.
השלב הבא בייצור הנייר הממוחזר הוא סחיטת המים מהעיסה. לצורך כך מתיזים אותה על רשת גדולה הנעה במהירות וכך נסחטים כל המים העודפים מהסיבים. לאחר ה'סחיטה' ברשת עוברים הסיבים חימום על ידי קיטור להוצאת שרידי המים והלחות שעוד נותרו. כאשר הללו מתאדים לגמרי יוצא ממכונת הייצור נייר ממוחזר חדש.
חסרונות

בשל המורכבות והבעייתיות הכרוכות בניקוי הנייר וסילוק הפסולת העודפת רוב חומרי הגלם הנוצרים לאחר תהליך המיחזור משמשים בעיקר לשם יצירת נייר עיתונים או קרטונים וכדומה. רק מעט מסוגי הנייר האיכותיים מיוצרים מפסולת ממוחזרת.
בכל פעם שהנייר עובר את תהליך המיחזור, סיבי הנייר מתפרקים, ואיכות הנייר יורדת. גורמים נוספים שמפחיתים את איכות הנייר הממוחזר הם: הדיו עמו כותבים או מדפיסים על הנייר, וציפוי מבריק מכל סוג. נייר ממוחזר מאיכות נמוכה משמש למוצרים אשר דורשים איכות נייר נמוכה יותר, או שהוא מעורבב עם נייר חדש כדי להעלות את איכותו.
אחד משלבי תהליך מיחזור הנייר הוא הלבנה, ומטרתה להשיב לנייר את "הצבע" הלבן ולאפשר לו לשמש כמשטח יעיל לכתיבה ולהדפסה. תהליך ההלבנה נעשה על ידי חומרים כימיים שונים (כלור במרבית המקרים), המזהמים את האוויר והאדמה, ועלולים לגרום למחלת הסרטן.
מיחזור נייר בישראל

המפעל העיקרי למיחזור נייר בישראל הוא אינפיניה (לשעבר "נייר חדרה"). מפעל זה אוסף את הנייר באמצעות חברת הבת שלו, אינפיניה מיחזור (לשעבר "אמניר").
ראו גם

נייר
תעשיית הנייר
הערות שוליים

↑  צוות האתר, איך מייצרים נייר, באתר אוריקה
1 2  צוות האתר, מיחזור נייר, באתר מגזין איכות סביבה
↑  המונח "מיחזוּר" עדיין לא היה קיים ב-1949
| --- | --- |
בקרת זהויות :  LNB: 000115922
יום המדרקה

| --- | --- |

קנייתים חוגגים את יום המדרקה
 מדינה:  קניה 
 סוג:  חג 
 סיבה:  חגגית יום העצמאות של קניה
 מועד
 תאריך:  1 ביוני
 
יום המדרקה הוא יום העצמאות של קניה. הוא נחשב חג לאומי שנחגג בכל שנה ב-1 ביוני. בשנת 1963 קניה הפכה לשלטון עצמי לאחר שהייתה מושבה בריטית מאז 1920. ב-12 בדצמבר 1964, קניה הפכה לרפובליקה. בנוסף, מתוך הכרה בכך, קניה גם חוגגת את יום הג'מהורי ב-12 בדצמבר מדי שנה.
הערות שוליים

↑  Nyamwaya, Glena (1 ביוני 2011). "Kenya marks 48 years of self-rule". Kenya Broadcasting Corporation. אורכב מ-המקור ב-21 במרץ 2012. נבדק ב-2011-06-01. {{cite news}}:  (עזרה)
↑  Kibaki, Mwai (1 ביוני 2011). "President Kibaki's Madaraka Day speech". Capital FM Kenya. אורכב מ-המקור ב-4 ביוני 2011. {{cite news}}:  (עזרה)
↑  Mathenge, Oliver (26 באוגוסט 2010). "Friday's most critical event also its shortest". Daily Nation. נבדק ב-2011-06-01. {{cite news}}:  (עזרה)
↑  Godfrey Muriuki (אוג'–ספט' 1965). "The Green Fruits of Uhuru". Africa Today. 12: 5–8. JSTOR 4184647. {{cite journal}}:  (עזרה)
ערך זה הוא קצרמרבנושא מדינות ובנושא היסטוריה. אתם מוזמנים לתרום לוויקיפדיה ו.
פסיכה (גשושית)

| --- | --- |
 הדמיה של פסיכה
הדמיה של פסיכה
 מידע כללי
 סוכנות חלל:  נאס"א
 ארגון:  המעבדה להנעה סילונית (JPL)
 מפעיל:  המעבדה להנעה סילונית, נאס"א
 יצרן:  SSL ואוניברסיטת אריזונה
 תאריך שיגור:  13 באוקטובר 2023
 משגר:  פאלקון כבד 
 אתר שיגור:  מרכז החלל קנדי, פלורידה
 psyche.asu.edu
 משימה
 סוג משימה:  מקפת
 תאריך כניסה למסלול:  2029
 מסלול:  2029–2030
 גרם שמיים:  16 פסיכה
 משך המשימה הכולל:  13 באוקטובר 2023 – הווה (שנה) 
 מידע טכני
 משקל בשיגור:  2600 ק"ג
 משקל:  2,747 ק"ג 
 קישורים חיצוניים
 מספר קטלוג לוויינים:  58049
 מאגר המידע הלאומי:  2023-157A
 
פסיכה (באנגלית: Psyche) היא גשושית מסוג מקפת אשר שוגרה על ידי נאס"א ב-13 באוקטובר 2023 למשימת מחקר של האסטרואיד 16 פסיכה הנמצא בחגורת האסטרואידים. הגשושית הראשונה שתחקור אסטרואיד המורכב רובו ממתכות ולראשונה יעשה שימוש בטכנולוגית תקשורת מבוססת לייזר. פסיכה מהווה חלק מתוכנית דיסקברי של נאס"א בעשור השלישי של המאה ה-21 ונבחרה כמשימה ה-14.
שם הגשושית

השם לגשושית ניתן על שם האסטרואיד 16 פסיכה. שמו של זה ניתן לו על שם פסיכה, דמות של נערה יפה בת אנוש מהמיתולוגיה הרומית. הסיפור מתואר באפוס "חמור הזהב" (Metamorphoses) (בלטינית: Asinu aureus), מאת לוקיוס אפוליוס בסביבות אמצע המאה השנייה לספירה. המספר 16 בשם האסטרואיד ניתן לפי טבלת סדר הגילוי של גרמי שמיים ננסיים.